钦定古今图书集成/明伦汇编/官常典/第705卷 > 梁书 > 论韦粲江子一弟子四子五张嵊沈浚柳敬礼
## 钦定古今图书集成/明伦汇编/官常典/第705卷 > 梁书 > 论韦粲江子一弟子四子五张嵊沈浚柳敬礼

史臣曰：若夫义重于生，前典垂诰，斯盖先哲之所贵
也。故《孟子》称“生者我所欲，义亦我所欲”，二事必不可
兼得，宁舍生而取义。至如张嵊二三子之徒，捐躯徇
节，赴死如归，英风劲气，笼罩今古，君子知梁代之有
忠臣焉。